CELEX: 32005D0747
Language: sk
Date: 2005-10-21 00:00:00
Title: 

25.10.2005   
            
            
               SK
            
            
               Úradný vestník Európskej únie
            
            
               L 280/18
            
         
      ROZHODNUTIE KOMISIE
   
   z 21. októbra 2005,
   ktorým sa na účely prispôsobenia technickému pokroku mení a dopĺňa príloha k smernici Európskeho parlamentu a Rady 2002/95/ES o obmedzení používania určitých nebezpečných látok v elektrických a elektronických zariadeniach
   [oznámené pod číslom K(2005) 4054]
   (Text s významom pre EHP)
   (2005/747/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2002/95/ES z 27. januára 2003 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. b),
   keďže:
   
               (1)
            
            
               Podľa smernice 2002/95/ES sa od Komisie vyžaduje, aby prehodnotila niektoré nebezpečné látky, ktoré sú podľa článku 4 ods. 1 tejto smernice zakázané.
            
         
               (2)
            
            
               Niektoré materiály a komponenty, ktoré obsahujú olovo a kadmium, by sa mali vyňať [alebo zostať vyňaté] z tohto zákazu, keďže sa nemožno vyhnúť používaniu týchto nebezpečných látok v príslušných špecifických materiáloch.
            
         
               (3)
            
            
               Rozsah niektorých výnimiek z tohto zákazu na určité špecifické materiály alebo komponenty by sa mal obmedziť, aby sa nebezpečné látky v elektrických a elektronických zariadeniach postupne prestali používať, keďže ich použitiu na tento účel sa bude možno vyhnúť.
            
         
               (4)
            
            
               Podľa článku 5 ods. 1 písm. c) smernice 2002/95/ES každá výnimka uvedená v prílohe podlieha preskúmaniu aspoň každé štyri roky alebo štyri roky po tom, ako sa do zoznamu pridá položka s cieľom zvážiť vyradenie materiálov a komponentov v elektrických a elektronických zariadeniach, ak ich odstránenie alebo nahradenie v rámci dizajnových zmien alebo materiálov a komponentov, ktoré si nevyžadujú žiadne iné materiály alebo látky uvedené v článku 4 ods. 1, je technicky alebo vedecky možné, za podmienky, že negatívne vplyvy na životné prostredie, zdravie a/alebo bezpečnosť spotrebiteľov, spôsobené nahradením, nevyvážia jeho možné výhody pre oblasť životného prostredia, zdravia a/alebo bezpečnosti spotrebiteľov.
            
         
               (5)
            
            
               Smernica 2002/95/ES by sa preto mala zodpovedajúcim spôsobom zmeniť a doplniť.
            
         
               (6)
            
            
               V súlade s článkom 5 ods. 2 smernice 2002/95/ES sa Komisia radila s výrobcami elektrických a elektronických zariadení, prevádzkovateľmi recyklačných a spracovateľských zariadení, environmentálnymi organizáciami a zamestnaneckými a spotrebiteľskými zväzmi a predložila pripomienky výboru zriadenému článkom 18 smernice Rady 75/442/EHS z 15. júla 1975 o odpade (2), ďalej len „výbor“.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom výboru,
            
         PRIJALA TOTO ROZHODNUTIE:
   Článok 1
   Príloha k smernici 2002/95/ES sa mení a dopĺňa tak, ako je stanovené v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 21. októbra 2005
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. EÚ L 37, 13.2.2003, s. 19. Smernica zmenená a doplnená rozhodnutím Komisie 2005/717/ES (Ú. v. EÚ L 271, 15.10.2005, s. 48).
   
      (2)  Ú. v. ES L 194, 25.7.1975, s. 39. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      PRÍLOHA
      Príloha k smernici 2002/95/ES sa mení a dopĺňa takto:
      
                  1.
               
               
                  Bod 7 sa nahrádza takto:
                  
                              „7.
                           
                           
                              
                                          —
                                       
                                       
                                          Olovo v spájkach s vysokou teplotou topenia (t. j. zliatiny olova s obsahom olova najmenej 85 % na hmotnosť),
                                       
                                    
                                          —
                                       
                                       
                                          olovo v spájkach pre servery, pamäť a systémy na ukladanie dát, zariadenia sieťovej infraštruktúry na spínanie, signalizáciu, prenos, ako aj sieťové riadenie pre telekomunikácie,
                                       
                                    
                                          —
                                       
                                       
                                          olovo v elektronických keramických súčiastkach (napr. piezoelektronické prístroje).“
                                       
                                    
                        
            
                  2.
               
               
                  Bod 8 sa nahrádza takto:
                  
                              „8.
                           
                           
                              Kadmium a jeho zlúčeniny v elektrických kontaktoch a pokovovanie kadmiom okrem použitia zakázaného podľa smernice 91/338/EHS (1), ktorou sa mení a dopĺňa smernica 76/769/EHS (2) vzťahujúca sa na obmedzenia uvádzania na trh a používanie niektorých nebezpečných látok a prípravkov.
                           
                        
            
                  3.
               
               
                  Pridávajú sa nasledujúce body:
                  
                              „11.
                           
                           
                              Olovo používané v zodpovedajúcich systémoch pin konektorov.
                           
                        
                              12.
                           
                           
                              Olovo ako materiál na pokovovanie pre modul tepelnej vodivosti c-ring.
                           
                        
                              13.
                           
                           
                              Olovo a kadmium v optickom a filtračnom skle.
                           
                        
                              14.
                           
                           
                              Olovo v zliatinách obsahujúcich viac ako dva prvky na spojenie medzi vývodmi a sadou mikroprocesorov s obsahom olova viac ako 80 % a menej ako 85 % na hmotnosť.
                           
                        
                              15.
                           
                           
                              Olovo v zliatinách na zostavenie stabilného elektrického spojenia medzi polovodičovým čipom a nosičom v rámci sád integrovaného obvodu Flip Chip.“
                           
                        
            
         (1)  Ú. v. ES L 186, 12.7.1991, s. 59.
      
         (2)  Ú. v. ES L 262, 27.9.1976, s. 201.“